- Salmo
- <
- 127
- >

Salmo 127
Pagdayaw sa Kaayo sang Dios
Ang kanta samtang nagapasaka. Ginsulat ni Solomon.
1 Kon wala ang bulig sang Ginoo,
wala sing pulos ang pagpatindog sang balay ukon ang pagbantay sang siyudad,
2 kag wala man sing pulos ang pagbugtaw sing aga pa
kag ang pagtulog sing gab-i na sa pagtrabaho para may makaon.
Kay ang Ginoo amo ang nagahatag sang mga kinahanglanon sang iya mga ginahigugma,
bisan pa nga nagakatulog sila.
3 Ang mga anak grasya kag regalo halin sa Ginoo.
4 Ang mga anak nga natawo sang bataon pa ang ila amay
pareho sang mga pana sa kamot sang isa ka soldado.*Ang buot silingon, bintaha para sa amay nga may mga kabataan siya sang bataon pa siya sang sa tigulang na siya.
5 Bulahan ang tawo nga may madamo nga anak,†anak: sa literal, pana
kay mabuligan siya kon mag-atubangay sila sang iya mga kaaway sa hukmanan.

- Salmo
- <
- 127
- >

*Salmo 127:4 Ang buot silingon, bintaha para sa amay nga may mga kabataan siya sang bataon pa siya sang sa tigulang na siya.

†Salmo 127:5 anak: sa literal, pana

© 1996, 2006, 2011, 2022 Biblica