- Salmo
- <
- 138
- >

Salmo 138
Pagpasalamat sa Dios
Ginsulat ni David.
1 Magapasalamat ako sa imo, Ginoo, sa bug-os ko nga tagipusuon.
Magakanta ako sang mga pagdayaw sa imo sa atubangan sang mga dios.*mga dios: Tan-awa ang footnote sa 82:1.
2 Magaluhod ako nga nagaatubang sa imo templo
kag magadayaw sa imo tungod sang imo gugma kag katutom.
Kay ginpakita mo nga labaw ka kag ang imo pulong sa tanan nga butang.
3 Sang magpanawag ako sa imo, ginsabat mo ako;
ginpabakod mo ako paagi sa imo kusog.
4 Magadayaw sa imo, Ginoo, ang tanan nga hari sa bilog nga kalibutan
kay mabatian nila ang imo pulong.
5 Magakanta sila parte sa imo mga ginhimo,
kay dako ang imo gahom.
6 Bisan labaw ka sa tanan, Ginoo, nagakabalaka ka sa mga kubos;
bisan mataas ka nahibaluan mo ang tanan†bisan…tanan: ukon, kag ang mga bugalon nahibaluan mo ang ila ginahimo dira sa malayo.
7 Bisan ara ako sa kalisod, ginatipigan mo ang akon kabuhi.
Ginasilutan mo ang akon akig nga mga kaaway.
Ginaluwas mo ako paagi sa imo gahom.
8 Tumanon mo, Ginoo, ang imo mga promisa sa akon.
Ang imo gugma wala sing katapusan.
Indi pagpabay-i ang imo mga ginhimo.

- Salmo
- <
- 138
- >

*Salmo 138:1 mga dios: Tan-awa ang footnote sa 82:1.

†Salmo 138:6 bisan…tanan: ukon, kag ang mga bugalon nahibaluan mo ang ila ginahimo

© 1996, 2006, 2011, 2022 Biblica