- Salmo
- <
- 130
- >

Salmo 130
Pagsalig sa Ginoo sa Tion sang Kalisod
Ang kanta samtang nagapasaka.
1 Sa puwerte nga kalisod nagapanawag ako sa imo, Ginoo.
2 Pamatii ang akon pagpakitluoy sa imo.
3 Ginoo, kon ginalista mo ang amon mga sala,
sin-o bala ang makapabilin sa imo presensya?*makapabilin sa imo presensya: ukon, makapalagyo sa imo silot
4 Pero ginapatawad mo kami, gani ginatahod ka namon.
5 Nagahulat gid ako sa imo, Ginoo,
kag nagasalig ako sa imo pulong.
6 Nagahulat ako sa imo, Ginoo, labaw pa sa mga guwardya nga nagahulat sang kaagahon.
7 Mga taga-Israel, magsalig kamo sa Ginoo,
kay mahigugmaon siya kag handa permi nga magluwas.
8 Siya mismo ang magaluwas sa inyo sa tanan ninyo nga mga sala.

- Salmo
- <
- 130
- >

*Salmo 130:3 makapabilin sa imo presensya: ukon, makapalagyo sa imo silot

© 1996, 2006, 2011, 2022 Biblica