- Salmo
- <
- 8
- >

Salmo 8
Daw Ano Kahalangdon ang Dios sa Bug-os nga Kalibutan
Ang kanta nga ginsulat ni David. Sa direktor sang mga manugkanta: Gamita ang “gittith.”*gittith: Posible isa ini ka instrumento o tuno.
1 Ginoo nga amon Agalon,
daw ano ka kahalangdon sa bilog nga kalibutan!
Ang pagdayaw sa imo sang mga tawo mabatian mo dira sa langit.†Ang pagdayaw…langit: Indi klaro ang buot silingon sini sa Hebreo.
2 Bisan gani ang magagmay nga mga bata
gintudluan mo nga magdayaw sa imo,
para mahuy-an ang imo mga kaaway,
ang mga kontra nga buot magbalos.
3 Kon magtan-aw ako sa langit nga imo ginhimo,
kag makita ko ang bulan kag ang mga bituon
nga imo ginbutang sa ila nahamtangan,
4 nagapamangkot ako kon ano gid bala ang tawo nga ginadumdom mo gid.
Ahaw tawo man lang siya, ngaa ginakabalak-an mo gid?
5 Ginhimo mo siya nga mas manubo sang sa mga anghel,‡mga anghel: ukon, Dios
pero ginpadunggan mo siya pareho sa hari.
6 Ginhimo mo siya nga manugdumala sang imo mga tinuga;
ginpasakop mo sa iya ini tanan nga butang,
7 lakip na diri ang tanan nga sapat:
ang nagalakat, 8 ang nagalupad, kag ang nagalangoy.
9 Ginoo nga amon Agalon,
daw ano ka kahalangdon sa bilog nga kalibutan!

- Salmo
- <
- 8
- >

*^ gittith: Posible isa ini ka instrumento o tuno.

†Salmo 8:1 Ang pagdayaw…langit: Indi klaro ang buot silingon sini sa Hebreo.

‡Salmo 8:5 mga anghel: ukon, Dios

© 1996, 2006, 2011, 2022 Biblica