- Salmo
- <
- 101
- >

Salmo 101
Ang Promisa sang Hari
Ang kanta nga ginsulat ni David.
1 Ginoo, magakanta ako parte sa imo gugma kag hustisya.
Magakanta ako sang mga pagdayaw sa imo.
2 Magakabuhi ako nga wala sing kasawayan.
San-o mo bala ako palapitan?
Magakabuhi ako nga wala sing kasawayan sa akon panimalay,*panimalay: ukon, ginharian
3 kag indi ko pagtugutan ang kalautan.
Kontra ko gid ang mga ginahimo sang mga tawo nga nagabiya sa Dios;
indi ako maghimo sina.†maghimo sina: ukon, magsapak sa ila
4 Magapalayo ako sa mga tawo nga tiko ang ila nga panghunahuna;
indi ako mag-intra sa ila kalautan.‡Magapalayo…kalautan: ukon, Indi ako maghunahuna sang tiko; indi ako maghimo sang kalautan.
5 Pagalaglagon ko ang bisan sin-o nga nagapanugidsugid sing malain parte sa iya isigkatawo.
Indi ko pagtugutan ang mga buhat sang mga bugalon kag matinaas-taason.
6 Pero pakitaan ko sang kaayo ang akon mga kasimanwa nga matutom sa Dios
kag nagakabuhi nga wala sing kasawayan.
Mangin kaupod ko sila tungod kay tugutan ko sila nga mag-alagad sa akon.
7 Ang mga tawo nga dayaon kag butigon indi makatiner sa akon palasyo.
8 Kada adlaw laglagon ko ang akon mga kasimanwa nga malain.
Madula sila sa siyudad sang Ginoo.

- Salmo
- <
- 101
- >

*Salmo 101:2 panimalay: ukon, ginharian

†Salmo 101:3 maghimo sina: ukon, magsapak sa ila

‡Salmo 101:4 Magapalayo…kalautan: ukon, Indi ako maghunahuna sang tiko; indi ako maghimo sang kalautan.

© 1996, 2006, 2011, 2022 Biblica