- Salmo
- <
- 123
- >

Salmo 123
Pangamuyo para sa Kaluoy sang Dios
Ang kanta samtang nagapasaka.
1 Ginoo, nagapangamuyo*nagapangamuyo: sa literal, nagatan-aw ako sa imo,
sa imo nga nagapungko sa trono dira sa langit.
2 Subong nga ang ulipon nagahulat nga hatagan siya sang iya amo ukon ama,
kami nagahulat man nga buligan mo, Ginoo nga amon Dios, hasta nga kaluoyan mo kami.
3 Kaluoyi kami, Ginoo, kay sobra na ang pag-insulto sa amon.
4 Sobra na ang pagyaguta sa amon sang mga tawo nga nagapatawhay-tawhay lang kag mga bugalon.

- Salmo
- <
- 123
- >

*Salmo 123:1 nagapangamuyo: sa literal, nagatan-aw

© 1996, 2006, 2011, 2022 Biblica