- Salmo
- <
- 61
- >

Salmo 61
Pangamuyo para sa Proteksyon sang Dios
Ginsulat ni David. Sa direktor sang mga manugkanta: Gamita ang mga instrumento nga may mga kuwerdas.
1 Pamatii ang akon pagpanawag, O Dios,
pamatii ang akon pagpangamuyo.
2 Diri sa pinakamalayo nga parte sang kalibutan nagapanawag ako sa imo
tungod nga nadulaan ako sang paglaom.
Dal-a ako sa lugar nga wala sing peligro,*sa lugar nga wala sing peligro: sa literal, sa bato nga mas mataas pa sa akon
3 kay ikaw amo ang nagaprotektar sa akon;
pareho ka sang tore nga nagaprotektar sang siyudad kontra sa mga kaaway.
4 Paestara ako sa imo templo hasta san-o kag protektari ako
pareho sang pagprotektar sang pispis sa iya mga buto sa idalom sang iya mga pakpak.†Sa Hebreo may sugpon pa nga “sela,” nga indi klaro ang buot silingon.
5 Kay nabatian mo, O Dios, ang akon mga promisa sa imo
kag ginhatagan mo ako sang mga butang nga ginahatag mo sa mga nagatahod sa imo.
6 Palawiga ang kabuhi sang hari kag paharia siya hasta san-o
paagi sa iya mga kaliwat.
7 Kabay pa nga maghari siya hasta san-o nga ginaupdan mo, O Dios.
Protektari siya sang imo gugma kag katutom.
8 Dayon magakanta ako permi sang mga pagdayaw sa imo
kag tumanon ko permi ang akon promisa sa imo.

- Salmo
- <
- 61
- >

*Salmo 61:2 sa lugar nga wala sing peligro: sa literal, sa bato nga mas mataas pa sa akon

†Salmo 61:4 Sa Hebreo may sugpon pa nga “sela,” nga indi klaro ang buot silingon.

© 1996, 2006, 2011, 2022 Biblica